open-index/open-wikipedia-markdown huggingface dataset:
โฮฟนีและฟีเนหัส

**โฮฟนี** (; ) และ **ฟีเนหัส** (; ) เป็นบุตรชายสองคนของเอลี หนังสือซามูเอล ฉบับที่ 1 ระบุว่าทั้งสองเป็นปุโรหิตที่ปฏิบัติงานในสถานศักดิ์สิทธิ์แห่งชิโลห์ในสมัยของฮันนาห์ โยเซพุสระบุว่าฟีเนหัสทำหน้าที่เป็นมหาปุโรหิตเพราะเอลีลาออกจากการเป็นมหาปุโรหิตที่ชิโลห์เพราะอายุมากแล้ว

ในเรื่องเล่าของคัมภีร์ไบเบิล โฮฟนีและฟีเนหัสถูกวิจารณ์ว่าประพฤติตนไม่เหมาะสม เช่น การยึดเอาส่วนที่ดีที่สุดของเครื่องสัตวบูชาไปเป็นของตน และการมีเพศสัมพันธ์กับหญิงที่ปรนนิบัติอยู่ที่ทางเข้าของสถานศักดิ์สิทธิ์ ทั้งสองถูกบรรยายว่าเป็น "คนอันธพาล" (1 ซามูเอล 2:12) ในพระคริสตธรรมคัมภีร์ ฉบับมาตรฐาน (THSV 2011) หรือ "คนชั่ว" ในพระคริสตธรรมคัมภีร์ ฉบับอมตธรรมร่วมสมัย (TNCV) การกระทำผิดของทั้งสองกระตุ้นพระพิโรษของพระยาห์เวห์และทำให้พระองค์ทรงสาปแช่งพงศ์พันธุ์ของเอลี ต่อมาโฮฟนีและฟีเนหัสเสียชีวิตในวันเดียวกันเมื่ออิสราเอลพ่ายแพ้ต่อชาวฟีลิสเตียในยุทธการที่อาเฟกใกล้กับเอเบนเอเซอร์ ข่าวการพ่ายแพ้นี้ส่งผลทำให้เอลีเสียชีวิตหลังได้รับข่าว (1 ซามูเอล 4:17-18) ด้านภรรยาของฟีเนหัสได้ข่าวการเสียชีวิตของเอลีและฟีเนหัส รวมถึงเรื่องที่หีบพันธสัญญาถูกชาวฟีลิสเตียยึดไป เมื่อให้กำเนิดบุตรชายซึ่งตั้งชื่อให้ว่า *[[ อีคาโบด]]* (หมายถึง 'พระสิริที่จากไป') ภรรยาของฟีเนหัสก็เสียชีวิตในเวลาต่อมาไม่นาน (1 ซามูเอล 4:19-22)

ในทาลมุด นักวิจารณ์บางคนแบ้งว่าฟีเนหัสไม่ได้กระทำผิด และโฮฟนีเป็นผู้กระทำผิดเพียงผู้เดียว แม้ว่าโยนาธานบุตรอุสซีเอลประกาศว่าทั้งคู่ไม่ได้ชั่วร้าย และส่วนนี้ในเรื่องเล่าของพระคัมภีร์ซึ่งกล่าวถึงความผิดของทั้งคู่นั้น ควรถือว่ามีความหมายโดยนัย 

ในอีกส่วนหนึ่งของหนังสือซามูเอล ระบุว่าอีคาโบดมีพี่ชายคืออาหิทูบ นักวิชาการคัมภีร์ไบเบิลพิจารณาว่าการที่อาหิทูบถูกเรียกว่าเป็นพี่ชายของอีคาโบดมากกว่าจะเป็นบุตรชายอีกคนของฟีเนหัส เพราะจริง ๆ แล้วอีคาโบดเป็นบุคคลสำคัญ แม้แทบไม่ถูกกล่าวถึงในคัมภีร์ไบเบิล

## อ้างอิง

## บรรณานุกรม
*
*
*

หมวดหมู่:บุคคลจากหนังสือซามูเอล
หมวดหมู่:ปุโรหิตในศาสนายูดาห์
หมวดหมู่:คู่พี่ชายน้องชาย
หมวดหมู่:ครอบครัวของเอลี
หมวดหมู่:ทหารที่เสียชีวิตในการปฏิบัติหน้าที่
ภรรยาของฟีเนหัส

**ภรรยาของฟีเนหัส** เป็นบุคคลไม่ระบุชื่อในคัมภีร์ฮีบรู เรื่องราวของภรรยาของฟีเนหัสปรากฏเพียงไม่กี่วรรคในช่วงต้นของ 1 ซามูเอล 4 ซึ่งเธอได้รับการแนะนำในฐานะบุตรสะใภ้ของเอลีและภรรยาของฟีเนหัส เธอใกล้จะคลอดบุตรขณะได้ข่าวว่าหีบพันธสัญญาถูกชาวฟีลิสเตียยึดไปและฟีเนหัสผู้สามีเสียชีวิตในยุทธการที่อาเฟก เธอเสียชีวิตหลังการคลอดบุตร โดยก่อนเสียชีวิตเธอเรียกบุตรชายด้วยชื่อว่า "อีคาโบด" โดยกล่าวว่า "พระสิริพรากไปจากอิสราเอลแล้ว"

ซูซาน พิกอตต์ (Susan Pigott) ตั้งข้อสังเกตว่าสตรีผู้นี้ (ไม่ใช่เอลีหรือซามูเอล) ที่ "เปล่งเสียงให้ความสิ้นหวังที่ทั้งอิสราเอลรู้สึก" เมื่อหีบแห่งพันธสัญญาถูกยึดไป รอเบิร์ต อัลเตอร์ (Robert Alter) ให้ความเห็นว่าการสูญเสียหีบพันธสัญญา "ส่งผลต่อเธอมากกว่าการสูญเสียสามี" แต่ยาอาราห์ อามิต (יַעֲרָה עָמִית) ไม่เห็นด้วยและแย้งว่าเหตุการณ์ที่หนักหนาที่สุดจากมุมมองของสตรีผู้นี้คือการเสียชีวิตของสามี และว่าผู้แก้ไขปรับปรุงในชั้นหลัง "พยายามแสดงให้เห็นว่าสตรีผู้นี้ใส่ใจหีบมากกว่าชะตากรรมของตนเอง และใส่รากศัพท์ของชื่อที่มีที่มาจากศาสนาของชนชาติในปากของเธอ" 

## อ้างอิง

หมวดหมู่:บุคคลจากหนังสือซามูเอล
หมวดหมู่:เสียชีวิตจากการคลอดบุตร
หมวดหมู่:ผู้หญิงในคัมภีร์ฮีบรู
หมวดหมู่:ครอบครัวของเอลี
หมวดหมู่:บุคคลนิรนามในคัมภีร์ไบเบิล
อีคาโบด

**อีคาโบด** ( *ʾĪḵāḇōḏ*, "ไร้พระสิริ" หรือ "พระสิริอยู่ที่ไหน") ถูกกล่าวถึงในหนังสือซามูเอล ฉบับที่ 1 ในฐานะบุตรชายของฟีเนหัสปุโรหิตที่สถานศักดิ์สิทธิ์แห่งชิโลห์ อีคาโบดถือกำเนิดในวันที่หีบพันธสัญญาของวงศ์วานอิสราเอลถูกชาวฟีลิสเตียยึดไป มารดาของอีคาโบดเจ็บครรภ์เพราะตกใจที่ได้ข่าวว่าสามีและเอลีผู้เป็นพ่อสามีเสียชีวิตและหีบพันธสัญญาถูกยึดไป อีคาโบดยังถูกกล่าวถึงอีกครั้งในฐานะน้องชายของอาหิทูบ 

## ศัพทมูล
หนังสือซามูเอล ฉบับที่ 1 (1 ซามูเอล 4:21-22) กล่าวถึงการที่มารดาของอีคาโบดตั้งชื่อให้เพราะ*[[พระสิริ]]พรากไปจากอิสราเอลแล้ว* เนื่องจากการเสียหีบพันธสัญญาให้กับชาวฟีลิสเตีย และอาจรวมถึงการเสียชีวิตของเอลีและฟีเนหัส เธอกล่าวย้ำว่า "พระสิริพรากจากอิสราเอลแล้ว เพราะหีบของพระเจ้าถูกยึดไป" เพื่อแสดงความเชื่อของตน และเพื่อแสดงให้เห็นว่าการสูญเสียในทางส่วนรวมและทางจิตวิญญาณมีความหนักหนาต่อจิตวิญญาณของเธอมากกว่าความสูญเสียส่วนตัวหรือในครอบครัว ยาอาราห์ อามิต (יַעֲרָה עָמִית) ให้ความเห็นว่าชื่อของอีคาโบตบ่งบอกถึง "ชะตากรรมของเด็กแรกเกิดคนนี้ที่ไม่มีพ่อแม่ ไม่มีปู่ และไม่มีกระทั่งพระเจ้า เพราะแม้แต่พระสิริก็ได้จากที่แห่งนั้นไปแล้ว"

## อ้างอิง

หมวดหมู่:บุคคลจากหนังสือซามูเอล
หมวดหมู่:ปุโรหิตในศาสนายูดาห์
หมวดหมู่:ครอบครัวของเอลี
ปีศักดิ์สิทธิ์แห่งเมตตาธรรม

**ปีศักดิ์สิทธิ์แห่งเมตตาธรรม** (; ) เป็นช่วงเวลาแห่งการอธิษฐานของโรมันคาทอลิก จัดตั้งแต่วันที่ 8 ธันวาคม ค.ศ. 2015 ซึ่งเป็นวันสมโภชพระนางมารีย์ผู้ปฏิสนธินิรมล จนถึงวันที่ 20 พฤศจิกายน ค.ศ. 2016 ซึ่งเป็นวันสมโภชพระคริสตกษัตริย์ ปีศักดิ์สิทธิ์แห่งเมตตาธรรมถือเป็นช่วงเวลาแห่งการอภัยบาปสากลเช่นเดียวกับปีศักดิ์สิทธิ์ก่อนหน้า โดยเน้นไปที่การให้การประทานอภัยโทษบาปและพระเมตตาของพระเจ้า ปีศักดิ์สิทธิ์แห่งเมตตาธรรมเป็นปีศักดิ์สิทธิ์*พิเศษ*เพราะไม่มีการกำหนดไว้ล่วงหน้ามาก่อนเป็นเวลานาน ปีศักดิ์สิทธิ์โดยทั่วไปมักจัดขึ้นทุก ๆ 25 ปี 

ปีศักดิ์สิทธิ์ ค.ศ. 2016 ได้รับการประกาศครั้งแรกโดยสมเด็จพระสันตะปาปาฟรานซิสเมื่อวันที่ 13 มีนาคม ค.ศ. 2015 มีการประกาศในสมณโองการเพื่อการเปิดประตูศักดิ์สิทธิ์ของสมเด็จพระสันตะปาปาเมื่อเดือนเมษายน ค.ศ. 2015 ** (ภาษาละตินของ "พระพักตร์แห่งเมตตาธรรม") ถือเป็นปีศักดิ์สิทธิ์ลำดับที่ 27 ในประวัติศาสตร์ถัดจากปีปีติมหาการุญในสมณสมัยของสมเด็จพระสันตะปาปายอห์น ปอลที่ 2 วันเปิดปีศักดิ์สิทธิ์ยังตรงกับวันครบรอบ 50 ปีของการปิดสังคายนาวาติกันครั้งที่สองด้วย

## อ้างอิง

## แหล่งข้อมูลอื่น
* 
* Further materials for the Hymn
*''Misericordia et Misera''

หมวดหมู่:ปีศักดิ์สิทธิ์
หมวดหมู่:สมเด็จพระสันตะปาปาฟรานซิส
เจ้าชายคาร์ล กุสตาฟ ดยุกแห่งสมัวลันด์

**เจ้าชายคาร์ล กุสตาฟ ดยุกแห่งสมัวลันด์** (25 สิงหาคม ค.ศ. 1782 – 23 มีนาคม ค.ศ. 1783) เป็นเจ้าชายแห่งสวีเดน โดยเป็นพระราชโอรสของพระเจ้ากุสตาฟที่ 3 แห่งสวีเดนกับราชินีโซฟี เมาดาลีเนอ พระองค์สิ้นพระชนม์เมื่อยังเป็นทารก

## พระชนม์ชีพช่วงต้น
เจ้าชายกุสตาฟประสูติ ณ พระราชวังดร็อตนิงฮ็อล์ม เป็นพระราชโอรสพระองค์ที่สองของพระเจ้ากุสตาฟที่ 3 แห่งสวีเดน กับราชินีโซฟี เมาดาลีเนอ พระองค์มีพระเชษฐา 1 พระองค์ คือเจ้าชายกุสตาฟ อดอล์ฟ ซึ่งต่อมาจะทรงเป็นพระมหากษัตริย์สวีเดน เจ้าชายพระองค์นี้ได้รับการพรรณนาว่าแข็งแรง สุขภาพดี และมีพระวรกายใหญ่เป็นพิเศษ; พระราชบิดาเอ็นดูพระองค์เป็นอย่างมาก
thumb|พิธีบัพติศมาของเจ้าชายคาร์ล กุสตาฟ ดยุกแห่งสมัวลันด์, วาดโดย Elias Martin, ค.ศ. 1782

## สิ้นพระชนม์
ในเดือนมีนาคม ค.ศ. 1783 เจ้าชายพระองค์น้อยประชวรอย่างกะทันหัน สันนิษฐานว่าเกิดจากพระกระยาหารที่ไม่เหมาะสม และสิ้นพระชนม์เมื่อพระชนมายุเพียง 6 เดือน พระศพของพระองค์ถูกฝังไว้ที่โบสถ์ริดดาร์ฮ็อลเมนในสต็อกโฮล์ม

พระราชบิดาของพระองค์โศกเศร้าอย่างยิ่งกับการสิ้นพระชนม์ และไม่เคยปรากฏพระพักตร์ในอาการโศกสลดเช่นนี้มาก่อน จนไม่สามารถเสด็จไปในพระราชพิธีฝังพระศพเจ้าชายน้อยได้เลย หลังจากการสิ้นพระชนม์ของเจ้าชายคาร์ล กุสตาฟ พระเจ้ากุสตาฟที่ 3 ได้เริ่มบทใหม่ในพระชนม์ชีพของพระองค์ โดยเสด็จไปยังแดนไกลจากสวีเดน เพิ่มพระราชอำนาจขึ้นทีละน้อย และเริ่มทำสงคราม นักประพันธ์หลายท่านได้ให้เหตุผลว่าการเปลี่ยนแปลงในบุคลิกภาพและพระราชจริยวัตรของพระองค์ เป็นผลส่วนหนึ่งจากปฏิกิริยาอันรุนแรงต่อการสิ้นพระชนม์ของพระราชโอรสพระองค์ที่สอง

## ตราอาร์ม

ไฟล์:Serafimersköld Prince Charles Gustave Duc Smaland 1782-1783 Riddarholmen.svg|ตราอาร์มของเจ้าชายคาร์ล กุสตาฟ ดยุกแห่งสมัวลันด์


## อ้างอิง

คาร์ล กุสตาฟ 1782
หมวดหมู่:ราชวงศ์ฮ็อลชไตน์-ก็อททอร์พ
หมวดหมู่:พระราชโอรสในพระมหากษัตริย์
หมวดหมู่:เจ้านายที่สิ้นพระชนม์ตั้งแต่ทรงพระเยาว์
หมวดหมู่:บุคคลที่เกิดในปี พ.ศ. 2325
หมวดหมู่:บุคคลที่เสียชีวิตในปี พ.ศ. 2326
แพะรับบาป

ในคัมภีร์ไบเบิล **แพะรับบาป** () เป็นแพะตัวหนึ่งจากแพะสองตัวที่นำไปปล่อยในถิ่นทุรกันดาร โดยนำบาปและสิ่งไม่บริสุทธิ์ทั้งหมดไปด้วย ส่วนแพะอีกตัวนำไปไปเครื่องบูชา แนวคิดนี้ปรากฏครั้งแรกในหนังสือเลวีนิติ ซึ่งแพะตัวหนึ่งถูกกำหนดให้ถูกปล่อยในถิ่นทุรกันดารเพื่อแบกนำบาปของชุมนุมชนออกไป 

ธรรมเนียมปฏิบัติที่มีความคล้ายคลึงกับพิธีแพะรับบาปยังปรากฏในกรีซโบราณและเอบลาด้วย

## ต้นกำเนิด
นักวิชาการบางคนแย้งว่าพิธีแพะรับบาปสามารถสืบย้อนไปถึงเอบลาเมื่อราวด 2,400 ปีก่อนคริสตกาล จากนั้นจึงแพร่หลายในตะวันออกใกล้โบราณ

## ศัพทมูล

คำว่า "แพะรับบาป" ในภาษาไทยหรือ "scapegoat" ในภาษาอังกฤษเป็นคำแปลของคำภาษาฮีบรูว่า  () ซึ่งปรากฏในเลวีนิติ 16:8:

## อ้างอิง

## แหล่งข้อมูลอื่น

*
*

หมวดหมู่:สัตว์ในคัมภีร์ไบเบิล
หมวดหมู่:หนังสือเลวีนิติ
หมวดหมู่:แพะ
หมวดหมู่:คำและวลีในคัมภีร์ฮีบรู
หมวดหมู่:การเบียดเบียน
กองตะกอนธารน้ำแข็ง

**กองตะกอนธารน้ำแข็ง** () คือการสะสมของเศษซากเศษหินผุที่ยังไม่แข็งตัว (เรโกลิทและหิน) ซึ่งบางครั้งเรียกว่า ตะกอนธารน้ำแข็ง พบได้ทั้งในบริเวณที่มีธารน้ำแข็งอยู่ในปัจจุบันและในอดีต เศษซากเหล่านี้เคยถูกพัดพามาโดยธารน้ำแข็งหรือแผ่นน้ำแข็ง อาจประกอบด้วยอนุภาคที่โค้งมนบางส่วนซึ่งมีขนาดตั้งแต่ก้อนหิน (ในกรณีนี้มักเรียกว่า ตะกอนธารน้ำแข็งปนก้อนหิน) ลงไปถึงกรวดและทราย โดยฝังตัวอยู่ในมวลของวัสดุเนื้อละเอียดในลักษณะผง ซึ่งบางครั้งเรียกว่า ผงละเอียดธารน้ำแข็ง (glacial flour) 
หมวดหมู่:ธรณีสัณฐานที่เกิดจากธารน้ำแข็ง
หมวดหมู่:ธรณีสัณฐานวิทยา
หมวดหมู่:ตะกอน
หมวดหมู่:วิทยาธารน้ำแข็ง
เสรีนิยมทางเศรษฐกิจ

**เสรีนิยมทางเศรษฐกิจ** () เป็นอุดมการณ์ทางการเมืองและเศรษฐกิจที่สนับสนุนระบบเศรษฐกิจแบบตลาดเสรีที่ยึดหลักปัจเจกนิยมและทรัพย์สินส่วนบุคคลในปัจจัยการผลิต แอดัม สมิธ ถือเป็นนักเขียนคนแรก ๆ ด้านเสรีนิยมทางเศรษฐศาสตร์ และงานเขียนของเขาโดยทั่วไปถือว่าเป็นตัวแทนของการแสดงออกทางเศรษฐกิจของเสรีนิยมในศตวรรษที่ 19 จนถึงภาวะเศรษฐกิจตกต่ำครั้งใหญ่และความรุ่งโรจน์ของเศรษฐศาสตร์สำนักเคนส์ในศตวรรษที่ 20 ในประวัติศาสตร์ ลัทธิเสรีนิยมทางเศรษฐศาสตร์เกิดขึ้นเพื่อตอบสนองต่อระบบฟิวดัลและลัทธิพาณิชยนิยม

ลัทธิเสรีนิยมทางเศรษฐกิจมีความเกี่ยวข้องกับตลาดและการเป็นเจ้าของสินทรัพย์ส่วนตัว กลุ่มเสรีนิยมทางเศรษฐกิจมีแนวโน้มที่จะต่อต้านการแทรกแซงของรัฐบาลและการคุ้มครองทางการค้าในเศรษฐกิจตลาดเมื่อสิ่งนั้นยับยั้งการค้าเสรีและการแข่งขัน แต่มีแนวโน้มที่จะสนับสนุนการแทรกแซงของรัฐบาลในกรณีที่สิ่งนั้นปกป้องสิทธิในทรัพย์สิน เปิดตลาดใหม่หรือระดมทุนเพื่อการเติบโตของตลาด และแก้ไขความล้มเหลวของตลาด

## อ้างอิง

## บรรณานุกรม
* 
* 
* 
* 

หมวดหมู่:เสรีนิยมทางเศรษฐกิจ
หมวดหมู่:เสรีนิยมคลาสสิก
หมวดหมู่:อุดมการณ์ทางเศรษฐศาสตร์
หมวดหมู่:ตลาดเสรี
หมวดหมู่:เสรีนิยม
หมวดหมู่:ลัทธิเสรีนิยมใหม่
หมวดหมู่:อุดมการณ์ทางการเมือง
เต่าใบไม้ญี่ปุ่น

**เต่าใบไม้ญี่ปุ่น** หรือ **เต่าใบไม้รีวกีว** (; ชื่อวิทยาศาสตร์: *Geoemyda japonica*) เป็นชนิดของเต่าในวงศ์ Geoemydidae (เดิมชื่อ Bataguridae) ซึ่งเป็นสิ่งมีชีวิตเฉพาะถิ่นของหมู่เกาะรีวกีว ในประเทศญี่ปุ่น ในปี ค.ศ. 1975 ชนิดนี้ได้รับการกำหนดให้เป็นอนุสรณ์ธรรมชาติแห่งชาติญี่ปุ่น โดยชนิดนี้สามารถเติบโตได้ประมาณ 12.70–15.25&nbsp;ซม. (5–6&nbsp;นิ้ว) สำหรับในที่เลี้ยงที่ไม่ใช่ธรรมชาติ จะกินหนอน หอยทาก แมลง และผลไม้เป็นอาหาร เนื่องจากชนิดนี้หายากและมีรูปลักษณ์ที่น่าดึงดูดใจอย่างมาก ทำให้เป็นที่ต้องการของนักสะสมเต่าทั่วโลกอย่างยิ่ง

ในครั้งแรก ได้รับการพิจารณาให้เป็นชนิดย่อย ของ *[[เต่าใบไม้อกดำ|Geoemyda spengleri]]* และได้รับการตั้งชื่อว่า *Geoemyda spengleri japonica* ซึ่งชนิดนี้ได้รับการอธิบายใหม่เป็นชนิดที่แยกจากกันและได้รับชื่อทวินามในปัจจุบันในปี ค.ศ. 1992

ลูกผสมระหว่างสกุลต่าง ๆ ของวงศ์ Geoemydidae ถือเป็นเรื่องปกติ และทราบดีว่าชนิดนี้สามารถผสมพันธุ์กับชนิด *[[เต่าหับขอบเหลือง|Cuora flavomarginata]]* เพศผู้ ทั้งในที่เลี้ยงและในป่า

## เชิงอรรถและอ้างอิง

### อ่านเพิ่มเติม
*  Listed as Endangered (EN A1ce, B1+2c)
* Buskirk, James R.; Parham, James F. & Feldman, Chris R. (2005): On the hybridisation between two distantly related Asian turtles (Testudines: *Sacalia* × *Mauremys*). *[[Salamandra (journal)|Salamandra]]* **41**: 21–26. PDF fulltext

## แหล่งข้อมูลอื่น
* IUCN Tortoise and Freshwater Turtle Specialist Group   » Geoemyda japonica, 002

หมวดหมู่:ชนิดใกล้สูญพันธุ์ตามบัญชีแดงไอยูซีเอ็น
รัฐบาลเปลี่ยนผ่านซีเรีย (แก้ความกำกวม)

**รัฐบาลเปลี่ยนผ่านซีเรีย** อาจหมายถึง:
* รัฐบาลเปลี่ยนผ่านซีเรียที่ 1, ค.ศ. 2024–2025
* รัฐบาลเปลี่ยนผ่านซีเรียที่ 2, ค.ศ. 2025–ปัจจุบัน
รัฐบาลเปลี่ยนผ่านซีเรีย

**รัฐบาลเปลี่ยนผ่านซีเรีย** (; ) เป็นรัฐบาลเปลี่ยนผ่านชุดปัจจุบันของซีเรีย ก่อตั้งขึ้นเมื่อวันที่ 29 มีนาคม ค.ศ. 2025 ภายใต้การนำของประธานาธิบดีอะห์มัด อัชชะเราะอ์ โดยรัฐบาลชุดนี้เข้ามาแทนที่รัฐบาลเปลี่ยนผ่านชุดแรกที่มีมุฮัมมัด อัลบะชีร เป็นหัวหน้า.  

รัฐบาลชุดนี้ถูกประกาศโดยอัชชะเราะอ์ในพิธีที่จัดขึ้นที่ทำเนียบประธานาธิบดีในกรุงดามัสกัส ซึ่งรัฐมนตรีชุดใหม่ได้ทำพิธีสาบานตนและกล่าวสุนทรพจน์แสดงวิสัยทัศน์ของตน มีการจัดตั้งกระทรวงใหม่ 2 แห่ง ได้แก่ กระทรวงเยาวชนและกีฬา และกระทรวงบริหารจัดการภาวะฉุกเฉินและภัยพิบัติ โดยตำแหน่งนายกรัฐมนตรีถูกยกเลิก และกระทรวงพลังงานได้ก่อตั้งขึ้นจากการควบรวมของกระทรวงไฟฟ้า กระทรวงน้ำมันและทรัพยากรแร่ และกระทรวงทรัพยากรน้ำ

## อ้างอิง

หมวดหมู่:รัฐบาลเปลี่ยนผ่านซีเรีย
หมวดหมู่:คณะรัฐมนตรีที่ก่อตั้งในปี พ.ศ. 2568
รัฐบาลเปลี่ยนผ่าน
รัฐบาลเปลี่ยนผ่าน
หมวดหมู่:รัฐบาลชั่วคราว
หมวดหมู่:รัฐบาลปัจจุบัน
อาเรินแบร์ค

**อาเรินแบร์ค** () เป็นเขตการปกครองที่เคยเป็นเคาน์ตี ราชรัฐ และดัชชี ตั้งอยู่ในพื้นที่ที่ปัจจุบันคือประเทศเยอรมนี โดยขุนนางตระกูลดยุกแห่งอาเรินแบร์คยังคงเป็นหนึ่งในตระกูลขุนนางที่มีชื่อเสียงในประเทศเบลเยียม

## ประวัติศาสตร์
ชื่อของอาเรินแบร์คปรากฏครั้งแรกในศตวรรษที่ 12 โดยตั้งชื่อตามหมู่บ้านอาเร็มแบร์คในเทือกเขาอาร์ซึ่งตั้งอยู่ในภูมิภาคไรน์ลันท์-ฟัลทซ์ของเยอรมนีในปัจจุบัน

### ค.ศ. 1549–1645
อาเรินแบร์คเริ่มต้นจากการเป็นเคาน์ตี จากนั้นใน ค.ศ. 1549 ได้เป็นรัฐไรชส์อุนมิทเทิลบาร์ไคท์ภายใต้จักรวรรดิโรมันอันศักดิ์สิทธิ์ และได้รับการยกฐานะเป็นราชรัฐใน ค.ศ. 1576 ก่อนจะกลายเป็นดัชชีใน ค.ศ. 1645

### ค.ศ. 1789
อาณาเขตการปกครองของดยุกแห่งอาเรินแบร์คมีการเปลี่ยนแปลงตลอดเวลา โดยประมาณ ค.ศ. 1789 ดัชชีแห่งนี้ตั้งอยู่ในภูมิภาคไอเฟิลทางฝั่งตะวันตกของแม่น้ำไรน์และประกอบด้วยเมืองต่างๆ เช่น อาเร็มแบร์ค, ชไลเดินและแคร์เพิน

อย่างไรก็ตาม แม้ว่าตัวดัชชีจะอยู่ในเยอรมนี แต่ตั้งแต่ศตวรรษที่ 15 เป็นต้นมา ดินแดนหลักของดยุกแห่งอาเรินแบร์คได้อยู่ในพื้นที่ที่ปัจจุบันคือประเทศเบลเยียม

ดัชชีก่อนยุคนโปเลียนมีพื้นที่ 413 ตารางกิโลเมตร (159 ตารางไมล์) และมีประชากรประมาณ 14,800 คน อยู่ในเครือราชรัฐแห่งแม่น้ำไรน์และมีพรมแดนติดกับดัชชียือลิช, รัฐผู้คัดเลือกโคโลญ, รัฐผู้คัดเลือกเทรียร์ และเคาน์ตีแห่งบลังเคินไฮม์

### ค.ศ. 1798
หลังจากกองทัพฝรั่งเศสเข้ายึดฝั่งตะวันตกของแม่น้ำไรน์ราว ค.ศ. 1798 (สนธิสัญญาแคมโปฟอร์มีโอและสนธิสัญญาลูว์เนวีล) ดยุกแห่งอาเรินแบร์คได้รับดินแดนใหม่ในปี 1803 ได้แก่ เคาน์ตีเฟสท์ เร็คคลิงเฮาเซิน, เคาน์ตีเม็พเพินและต่อมาได้แคว้นลอร์ดแห่งดือลเมิน

### ค.ศ. 1810
อาเรินแบร์คเข้าร่วมสมาพันธรัฐแห่งแม่น้ำไรน์แต่ใน ค.ศ. 1810 ก็ถูกรวมดินแดน โดยฝรั่งเศสผนวกดือลเมินและเม็พเพินและแกรนด์ดัชชีแบร์คผนวกเร็คคลิงเฮาเซิน

### ค.ศ. 1814
หลังการพ่ายแพ้ของนโปเลียนใน ค.ศ. 1814 และการยุบสมาพันธรัฐแห่งแม่น้ำไรน์ ดินแดนเดิมของอาเรินแบร์คถูกแบ่งระหว่างราชอาณาจักรปรัสเซียและราชอาณาจักรฮันโนเฟอร์ โดยดยุกแห่งอาเรินแบร์คในทั้งสองอาณาจักรกลายเป็นขุนนางท้องถิ่นที่ขึ้นตรงต่อกษัตริย์ของราชอาณาจักรนั้นๆ

### ค.ศ. 1826
ใน ค.ศ. 1826 ดินแดนอาเรินแบร์คในฮันโนเฟอร์ได้รับการตั้งชื่อว่า "ดัชชีอาเรินแบร์ค-เม็พเพิน" มีพื้นที่ 2,195 ตารางกิโลเมตรและมีประชากร 56,700 คน ส่วนเคาน์ตีเร็คคลิงเฮาเซินที่อยู่ในปรัสเซียมีพื้นที่ 780 ตารางกิโลเมตรและมีประชากร 64,700 คน

ดยุกแห่งอาเรินแบร์คยังคงเป็นตระกูลขุนนางที่มีชื่อเสียงในเบลเยียม สมาชิกในครอบครัวใกล้ชิดของดยุกจะได้รับตำแหน่งตามชื่อว่า "เจ้าชายแห่งอาเรินแบร์ค" โดยสายตระกูลนี้สืบเชื้อสายฝั่งบิดามาจากตระกูลลีญ

ป่าอาเรินแบร์คตั้งอยู่ทางตะวันออกเฉียงเหนือของประเทศฝรั่งเศส มีชื่อเสียงจากถนนหินกรวดที่ใช้ในการแข่งขันจักรยานรายการ Paris–Roubaix และเคยเป็นพื้นที่ทำเหมืองแร่จำนวนมากในอดีต

## ดูเพิ่ม

* สมาพันธรัฐแห่งแม่น้ำไรน์

หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศเบลเยียม
อิมิซุ

**อิมิซุ** () เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มีนาคม ค.ศ. 2025 ประมาณ 88,366 คน และมีความหนาแน่นของประชากร 807 คน เป็นเทศบาลที่มีจำนวนประชากรมากเป็นอันดับ 3 ของจังหวัดโทยามะ

## ภูมิศาสตร์
นครอิมิซุตั้งอยู่ในที่ราบโทนามิ ทางตะวันตกเฉียงเหนือของจังหวัดโทยามะ มีแนวชายฝั่งทะเลญี่ปุ่นทางทิศเหนือ พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น

นครอิมิซุมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน *Cfa*) มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอิมิซุอยู่ที่ 14.0&nbsp;°C ปริมาณน้ำฝนเฉลี่ยทั้งปีอยู่ที่ 2,380&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.5&nbsp;°C และต่ำสุดในเดือนมกราคมอยู่ที่ประมาณ 2.7&nbsp;°C

### เทศบาลข้างเคียง
* จังหวัดโทยามะ
** นครทากาโอกะ
** นครโทนามิ
** นครโทยามะ

## สถิตประชากร
ตามข้อมูลสำมะโนประชากรของญี่ปุ่น จำนวนประชากรของนครอิมิซุค่อนข้างคงที่ในช่วงหลายทศวรรษที่ผ่านมา

## ประวัติศาสตร์
พื้นที่ที่เป็นนครอิมิซุในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู และอยู่ภายใต้ปกครองของแคว้นศักดินาคางะในช่วงยุคเอโดะ

นครอิมิซุในปัจจุบันจัดตั้งขึ้นเมื่อวันที่ 1 พฤศจิกายน ค.ศ. 2005 จากการควบรวมนครชิมมินาโตะ เมืองไดมง โคซูงิ และโอชิมะ และหมู่บ้านชิโมะ (ทั้งหมดมาจากอำเภออิมิซุ) อำเภออิมิซุถูกยุบลงอันเป็นผลจากการควบรวมเทศบาลครั้งนี้

## การเมืองการปกครอง
thumb|ศาลาว่าการนครอิมิซุ

นครอิมิซุมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 22 คน

## เศรษฐกิจ
ธุรกิจมีสำนักงานใหญ่อยู่ที่นครอิมิซุ เช่น อัลบิส (Albis) บริษัทค้าปลีกและค้าส่ง, มิเตอร์แก๊สโทโย (Toyo Gas Meter)

## การศึกษา
### อุดมศึกษา
* มหาวิทยาลัยจังหวัดโทยามะ
* วิทยาลัยวิทยาศาสตร์สวัสดิการโทยามะ
* วิทยาลัยเทคโนโลยีแห่งชาติโทยามะ (วิทยาเขตอิมิซุ)

### ประถมศึกษาและมัธยมศึกษา
นครอิมิซุมีโรงเรียนประถม 15 แห่ง โรงเรียนมัธยมต้น 6 แห่งที่สังกัดเทศบาลนครอิมิซุ และมีโรงเรียนมัธยมปลาย 3 แห่งที่สังกัดคณะกรรมการการศึกษาจังหวัดโทยามะ นอกจากนี้ ทางจังหวัดยังเปิดโรงเรียนอาชีวศึกษาอีก 2 แห่งในนครอิมิซุ

## การขนส่ง
### รถไฟ
* 22px รถไฟไอโนกาเซะโทยามะ
** สถานี:  – 
* รถรางมังโยเซ็ง: สายทากาโอกะกิโด
** สถานี:  – 
* รถรางมังโยเซ็ง: สายชิมมินาโตโก
** สถานี:  –  –  –  –  –  –  – 

### ทางหลวง
* 
* 
* 
* 

## สิ่งที่น่าสนใจในท้องถิ่น
* อุทยานไคโอมารุ - เป็นที่ตั้งของเรือใบ*[[Kaiwo Maru (1930)|ไคโอมารุ]]*
* แหล่งโบราณคดีโคซูงิมารูยามะ - เป็นอุทยานโบราณคดีที่มีซากแหล่งผลิตเครื่องปั้นดินเผาในช่วงปลายยุคอาซูกะ มีฐานะเป็นแหล่งประวัติศาสตร์แห่งชาติ
* แหล่งโบราณคดีคูชิดาชิง - เป็นอุทยานโบราณคดีที่มีซากการตั้งถิ่นฐานในช่วงปลายยุคโจมง และมีเนินฝังศพโคฟุงรูปวงกลมจากยุคโคฟุง 2 แห่ง มีฐานะเป็นแหล่งประวัติศาสตร์แห่งชาติ

## บุคคลที่มีชื่อเสียง
* มัตสึตาโร โชริกิ - เจ้าพ่อสื่อ นักการเมือง และบิดาแห่งกีฬาเบสบอลอาชีพญี่ปุ่น
* เมงูมิ ทาจิโมโตะ - นักยูโด
* ชิโนซูเกะ ทาเตกาวะ - นักแสดงรากูโงะ และผู้จัดรายการทีวี
* บุงโงะ สึดะ - นักการเมือง
* อัตสึชิ ยานางิซาวะ - นักฟุตบอลอาชีพ

## อ้างอิง

## แหล่งข้อมูลอื่น

*  


หมวดหมู่:นครในจังหวัดโทยามะ
ประตูชัย (เปียงยาง)

**ประตูชัย** (; *แคซ็อนมุน*) เป็นประตูชัยในกรุงเปียงยาง ประเทศเกาหลีเหนือ สร้างขึ้นเพื่อเป็นอนุสรณ์ถึงการต่อต้านญี่ปุ่นของเกาหลีตั้งแต่ ค.ศ. 1925 ถึง 1945 เป็นประตูอนุสรณ์ที่สูงเป็นอันดับสองของโลก รองจากอนุสรณ์สถานแห่งการปฏิวัติในเม็กซิโก โดยมีความสูง  และกว้าง 

สร้างขึ้นใน ค.ศ. 1982 บนจัตุรัสชัยชนะกลับคืน ณ เชิงเขาโมรัน () ในกรุงเปียงยาง เมืองหลวงของประเทศเกาหลีเหนือ เพื่อเป็นเกียรติแก่บทบาทของคิม อิล-ซ็องในการต่อต้านทางทหารเพื่อเอกราชของเกาหลี เปิดตัวในโอกาสวันคล้ายวันเกิดครบรอบ 70 ปีของเขา หินแกรนิตสีขาวขัดแต่งอย่างประณีตแต่ละก้อนจากทั้งหมด 25,500 ก้อนนั้นแสดงถึงแต่ละวันในชีวิตของเขาจนถึงจุดนั้น

## การออกแบบ
ประตูชัยนี้จำลองมาจากอาร์กเดอทรียงฟ์ในปารีส แต่สูงกว่า  ประตูมีห้องหลายสิบห้อง ราวระเบียง ชานชมวิว และลิฟต์ นอกจากนี้ยังมีทางเข้าซุ้มโค้งสี่ทาง แต่ละทางสูง  ตกแต่งด้วยดอกอาซาเลียแกะสลักบริเวณส่วนโค้ง บนประตูมีการสลักบทเพลงสรรเสริญการปฏิวัติ "เพลงของนายพลคิม อิล-ซ็อง" และปี ค.ศ. 1925 ซึ่งเป็นปีที่ประวัติศาสตร์เกาหลีเหนือระบุว่าคิมเริ่มต้นการเดินทางเพื่อปลดปล่อยประเทศจากการปกครองของญี่ปุ่น บนประตูยังมีการแสดงปี ค.ศ. 1945 ซึ่งเป็นปีที่เกาหลีได้รับการปลดปล่อย

ประตูจะสว่างไสวในเวลากลางคืนและมีเครื่องกำเนิดไฟฟ้าดีเซลทรงกระบอกเดี่ยวของตัวเองในกรณีไฟฟ้าหลักดับ

## แกลเลอรี

File:0643 - Nordkorea 2015 - Pjöngjang - Triumphbogen (22781888920).jpg
File:Arch of Triumph (Pyongyang) 06.JPG
File:Arch of Triumph (Pyongyang) 03.JPG
File:L9998918-2.jpg


## ดูเพิ่ม
*สถาปัตยกรรมเกาหลี
*การท่องเที่ยวในประเทศเกาหลีเหนือ
*หอคอยชูเช
*พื้นที่ปฏิวัติแคซ็อน
*อนุสาวรีย์ก่อตั้งพรรค

## หมายเหตุ

## อ้างอิง
* *สำนักข่าวกลางเกาหลี สาธารณรัฐประชาธิปไตยประชาชนเกาหลี*. ลิงก์ – เข้าถึงล่าสุดเมื่อ 19 มกราคม 2006

## แหล่งข้อมูลอื่น

*ภาพถ่ายดาวเทียมจาก กูเกิล แผนที่
*หนังสือภาพประตูชัย ที่เนนารา

* วีดีโอจากด้านบน

* วีดีโอจากภายใน

*ทัวร์เสมือนจริง 360 องศาของประตูชัย

หมวดหมู่:สิ่งก่อสร้างที่สร้างเสร็จในปี พ.ศ. 2525
เปียงยาง
หมวดหมู่:อนุสาวรีย์และอนุสรณ์สถานในเกาหลีเหนือ
หมวดหมู่:สิ่งก่อสร้างในเปียงยาง
หมวดหมู่:ก่อตั้งในประเทศเกาหลีเหนือในปี พ.ศ. 2525
หมวดหมู่:สถาปัตยกรรมศตวรรษที่ 20 ในเกาหลีเหนือ
หมวดหมู่:ประวัติศาสตร์การทหารของเปียงยาง
โคแม็ก ซี949

**โคแม็ก ซี949** เป็นแผนการพัฒนาอากาศยานความเร็วเหนือเสียงที่ออกแบบและจะผลิตโดยโคแม็ก บริษัทผลิตอากาศยานสัญชาติจีน 

## การพัฒนา
เมื่อเดือนมีนาคม ค.ศ. 2025 *[[เซาท์ไชนามอร์นิงโพสต์]]* ได้รายงานการเริ่มพัฒนาโครงการซี949 โดยโคแม็ก

## ข้อมูลจำเพาะ

## เครื่องบินที่คล้ายกัน
* บูม โอเวอร์เชอร์
* คองคอร์ด
* โบอิง 2707

## อ้างอิง

หมวดหมู่:โคแม็ก
หมวดหมู่:เครื่องบินโคแม็ก
โคแม็ก ซี949
หมวดหมู่:อากาศยานจีน
หมวดหมู่:อากาศยานความเร็วเหนือเสียง
หมวดหมู่:อากาศยานไอพ่นสองเครื่องยนต์
สตูถั่วลิสง

right|thumb|สตูถั่วลิสงในเซเนกัล
**สตูถั่วลิสง** หรือ **โซสอาราชิด** (; IPA: ) เป็นน้ำปรุงรสที่ทำจากถั่วลิสง เป็นอาหารปรุงตามบ้านที่พบเห็นได้ทั่วไปในแอฟริกาตะวันตก ในประเทศเซเนกัล และ ประเทศมาลี เรียกว่า **มาเฟ** (Mafé) และในประเทศแกมเบีย เรียกว่า **โดโมดา** (Domoda)

## การปรุงและรสชาติ
ในการปรุงอาหารในครัวเรือนของชาวแอฟริกาตะวันตก มักนิยมทำข้าวกับซอสปูว์เรซึ่งคล้ายกับข้าวแกงกะหรี่ของประเทศญี่ปุ่น เครื่องปรุงรสที่ใช้ ได้แก่มะเขือเทศสำหรับรสเปรี้ยว เนยถั่วลิสงสำหรับรสหวานและรสโคกุ และ พริกแดงสำหรับรสเผ็ด บางทีก็ทำให้ข้นหนืดด้วยแป้งสาลี หรือกระเจี๊ยบบด ซอสพื้นฐานที่ทำจากเนยถั่วจะมีรสชาติคล้ายกับซอสที่ใช้ในสะเต๊ะ ซึ่งเป็นอาหารปิ้งย่างเสียบไม้แบบอินโดนีเซีย

## อ้างอิง

หมวดหมู่:อาหารแอฟริกา
โลแกน ซาร์เจนต์

**โลแกน ฮันเตอร์ ซาร์เจนต์** (; เกิด 31 ธันวาคม ค.ศ. 2000) เป็นนักแข่งรถชาวอเมริกัน เซ็นสัญญาแข่งรถในการแข่งขันเอฟไอเอเวิลด์เอนดูแรนซ์แชมเปียนชิปในชั้นแอลเอ็มจีทีทรีให้แก่โปรตอนคอมเพทิชัน เขาแข่งรถครั้งล่าสุดในการแข่งขันไอเอ็มเอสเอสปอตส์คาร์แชมเปียนชิปในชั้นแอลเอ็มพีทูให้แก่เอรามอเตอร์สปอร์ต ซาร์เจนต์เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  กับวิลเลียมส์

ซาร์เจนต์เกิดและเติบโตที่เมืองฟอร์ตลอเดอร์เดล รัฐฟลอริดา โดยเขาเป็นหลานชายของนักธุรกิจพันล้าน  และน้องชายของ ซึ่งเป็นนักแข่งรถสต็อกคาร์ ซาร์เจนต์เริ่มต้นอาชีพด้วยการแข่งรถคาร์ตที่ประสบความสำเร็จ โดยเขาประสบความสำเร็จมากที่สุดจากผลงานชนะเลิศรุ่นจูเนียร์ไดเรกไดรฟ์ในการแข่งรถคาร์ตชิงแชมป์โลกในฤดูกาล 2015 ซาร์เจนต์เลื่อนขึ้นสู่การแข่งขันฟอร์มูลาเยาวชนใน ค.ศ. 2016 และได้อันดับรองชนะเลิศในการแข่งขันฟอร์มูลาโฟร์ชิงแชมป์ยูเออี และอันดับที่สามในการแข่งขันชิงแชมป์บริติช เขาขึ้นมาแข่งขันเอฟไอเอฟอร์มูลาทรีในฤดูกาล 2019 และได้อันดับที่สามในฤดูกาลถัดมากับเปรมา จากนั้นเขาได้เข้าแข่งขันเอฟไอเอฟอร์มูลาทูในฤดูกาล 2021 และได้อันดับที่สี่ในฤดูกาลแรกแบบเต็มตัวของเขากับคาร์ลิน

ซาร์เจนต์เป็นสมาชิกวิลเลียมส์ไดรเวอร์อะแคเดมีตั้งแต่ ค.ศ. 2021 และเซ็นสัญญากับวิลเลียมส์เพื่อเข้าร่วมการแข่งขันฟอร์มูลาวันในฤดูกาล  เขาเข้าร่วมการแข่งขันบาห์เรนกรังด์ปรีซ์เป็นรายการแรก และสะสมคะแนนชิงแชมป์ได้เพียงแต้มเดียวเท่านั้นในการแข่งขันยูไนเต็ดสเตตส์กรังด์ปรีซ์ ซาร์เจนต์เป็นนักแข่งหลักของทีมต่อในฤดูกาล  ก่อนจะถูกแทนที่โดยฟรังโก โกลาปินโต หลังการแข่งขันดัตช์กรังด์ปรีซ์ จากผลงานโดยรวมของเขาที่เกิดอุบัติเหตุหลายครั้งจนรถได้รับความเสียหายอย่างหนัก

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ หลังจบฤดูกาลการแข่งขัน 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด

## อ้างอิง

## แหล่งข้อมูลอื่น

* 

หมวดหมู่:นักแข่งรถชาวอเมริกัน
หมวดหมู่:นักแข่งรถสูตรหนึ่งชาวอเมริกัน
เลอ็อน ไดรไซท์

**เลอ็อน ทิม ไดรไซท์** (; ; 27 ตุลาคม ค.ศ. 1995 – ) เป็นกองหน้าฮอกกี้น้ำแข็งระดับอาชีพชาวเยอรมัน และเป็นผู้ช่วยกัปตันของทีมเอดมันตันออยเลอส์ในศึกแนชันแนลฮอกกีลีก (NHL) ซึ่งใน ค.ศ. 2020 ไดรไซท์กลายเป็นนักฮอกกี้น้ำแข็งชาวเยอรมันคนแรกที่ได้รับถ้วยรางวัลอาร์ต รอส ในฐานะผู้ทำคะแนนสูงสุดในศึกเอ็นเอชแอล, ถ้วยรางวัลฮาร์ตเมโมเรียลในฐานะผู้เล่นทรงคุณค่าของฤดูกาลปกติ และรางวัลเท็ด ลินด์ซีย์ สำหรับผู้เล่นที่โดดเด่นที่สุด นอกจากนี้ เขายังได้ถ้วยรางวัลมอริส "ร็อกเกต" ริเชิร์ด ในฐานะผู้ทำประตูสูงสุดของลีกใน ค.ศ. 2025 รวมถึงได้รองชนะเลิศรางวัลดังกล่าวใน ค.ศ. 2019 และ ค.ศ. 2022 ตลอดจนได้รองชนะเลิศถ้วยรางวัลอาร์ต รอส ใน ค.ศ. 2021 โดยได้รับการยกย่องอย่างกว้างขวางว่าเป็นหนึ่งในนักฮอกกี้น้ำแข็งที่ดีที่สุดในเอ็นเอชแอล

ไดรไซท์เป็นบุตรชายของเพเทอร์ ไดรไซท์ อดีตนักฮอกกี้น้ำแข็งทีมชาติเยอรมนี ซึ่งเป็นตัวแทนของประเทศเยอรมนีตะวันตกและเยอรมนีในการแข่ง 146 นัด รวมถึงการแข่งชิงแชมป์โลก, เวิลด์คัพ ตลอดจนกีฬาโอลิมปิกฤดูหนาว ค.ศ. 1988, 1992 และ 1998

ไดรไซท์ถูกเลือกเป็นอันดับสองโอเวอร์ออลในการคัดพลต่างชาติซีเอชแอล ค.ศ. 2012 โดยทีมพรินซ์อัลเบิร์ตไรเดอส์ และหลังจากอยู่กับทีมพรินซ์อัลเบิร์ตไรเดอส์มาสองฤดูกาล เขาได้รับเลือกในอันดับสามโอเวอร์ออลโดยทีมเอดมันตันออยเลอส์ในการคัดพลเอ็นเอชแอล ค.ศ. 2014

## ชีวิตช่วงต้น
ไดรไซท์เกิดเมื่อวันที่ 27 ตุลาคม ค.ศ. 1995 ในโคโลญ ประเทศเยอรมนี โดยมีพ่อชื่อเพเทอร์ และแม่ชื่อซันดรา ไดรไซท์ เมื่อยังเป็นเด็ก พ่อของไดรไซท์เล่นฮอกกี้น้ำแข็งให้แก่ทีมเคิลเนอร์ไฮเอในศึกด็อยท์เชอไอสฮอคีกีลีกาและเข้าร่วมการแข่งโอลิมปิกฤดูหนาวสามครั้งร่วมกับทีมชาติเยอรมนี ส่วนไดรไซท์เล่นกีฬาหลายประเภทเมื่อยังเป็นเด็ก รวมถึงฟุตบอล แต่สิ่งที่สนใจมากที่สุดคือฮอกกี้น้ำแข็ง ครั้นในวัยรุ่น ไดรไซท์ได้ทำหน้าที่ร่วมกับทีมเคิลเนอร์ไฮเอรุ่นอายุไม่เกิน 16 ปี และทีมอาดเลอร์มันไฮม์รุ่นอายุไม่เกิน 18 ปี ขณะเดียวกันก็เล่นสเกตร่วมกับทีมราเวินส์บวร์คทาวเวอร์สตาส์ ซึ่งเป็นทีมที่พ่อของเขาเป็นผู้ฝึกสอน และในช่วงฤดูกาล 2011–12 ของด็อยท์เชอนัควุคลีกา (*Deutsche Nachwuchsliga*) ไดรไซท์ได้ทำ 21 ประตู และ 56 คะแนน ใน 35 เกมให้แก่ทีมยุงอาดเลอร์มันไฮม์ รวมถึงได้รับการเสนอชื่อให้เป็นผู้เล่นแห่งปีของลีกดังกล่าว

## อ้างอิง

## แหล่งข้อมูลอื่น

* 

หมวดหมู่:เซ็นเตอร์ฮอกกี้น้ำแข็งชาวเยอรมัน
หมวดหมู่:ปีกขวาฮอกกี้น้ำแข็งชาวเยอรมัน
หมวดหมู่:นักกีฬาจากโคโลญ
บีจีซี เมืองไทยประกันภัย คัพ รอบชิงชนะเลิศ 2567

**บีจีซี เมืองไทยประกันภัย คัพ รอบชิงชนะเลิศ 2567** เป็นนัดชิงชนะเลิศของบีจีซี เมืองไทยประกันภัย คัพ 2566–67 และเป็นฤดูกาลแรกของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ รอบชิงชนะเลิศจัดขึ้นที่บีจีสเตเดียม เมื่อวันที่ 3 มีนาคม พ.ศ. 2567 ระหว่าง  และ 

## เส้นทางสู่รอบชิงชนะเลิศ

## การแข่งขัน
### รายละเอียดการแข่งขัน

**คณะผู้ตัดสิน**
**ผู้ช่วยผู้ตัดสิน:**
 โชติระวีย์ ทองดวง
 พูนสวัสดิ์ สําราญสุข
**ผู้ตัดสินที่สี่:**
 วิเชฐ เทียนทอง
**ผู้ควบคุมการแข่งขัน:**
 ณัฐกฤษ ชินบุตร
**ผู้ประเมินผู้ตัดสิน:**
 ศักดิ์ชาย แพบัว
**ผู้ประสานงานทั่วไป:**
 วสุธา ยางเดียว

## ชนะเลิศ

### รางวัลสำหรับทีมชนะเลิศ
* ถ้วยโทรฟีแชมเปียน
* เงินรางวัล 3,000,000 บาท

### รางวัลสำหรับทีมรองชนะเลิศ
* เงินรางวัล 1,000,000 บาท

## ดูเพิ่ม
* ไทยลีก ฤดูกาล 2566–67
* ไทยลีก 2 ฤดูกาล 2566–67
* ไทยลีก 3 ฤดูกาล 2566–67
* ช้าง เอฟเอคัพ 2566–67
* รีโว่ คัพ 2566–67
* บีจีซี เมืองไทยประกันภัย คัพ 2566–67
* ไทยแลนด์แชมเปียนส์คัพ 2566

## อ้างอิง

## แหล่งข้อมูลอื่น
*เว็บไซต์อย่างเป็นทางการของไทยลีก

2567
ช
หมวดหมู่:การแข่งขันกีฬาในจังหวัดปทุมธานี
บีจีซี เมืองไทยประกันภัย คัพ รอบชิงชนะเลิศ 2568

**บีจีซี เมืองไทยประกันภัย คัพ รอบชิงชนะเลิศ 2568** เป็นนัดชิงชนะเลิศของบีจีซี เมืองไทยประกันภัย คัพ 2567–68 และเป็นฤดูกาลที่ 2 ของการแข่งขันฟุตบอลถ้วยรายการนี้ในประเทศไทยซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ รอบชิงชนะเลิศจัดขึ้นที่บีจีสเตเดียม เมื่อวันที่ 19 เมษายน พ.ศ. 2568 ระหว่าง  และ  รอบชิงชนะเลิศครั้งนี้ยังถือเป็นครั้งแรกที่มีการนำระบบผู้ช่วยผู้ตัดสินใช้วีดิทัศน์ หรือ วีเออาร์ มาใช้ในการแข่งขัน ซึ่งเพิ่มความแม่นยำในการตัดสินให้กับนัดชี้ขาดอีกขั้น

## เส้นทางสู่รอบชิงชนะเลิศ

## การแข่งขัน
### รายละเอียดการแข่งขัน

**คณะผู้ตัดสิน**
**ผู้ช่วยผู้ตัดสิน:**
 ราวุฒิ นาคฤทธิ์
 อภิชิต โนพวน
**ผู้ตัดสินที่สี่:**
 ฐาปกรณ์ ทองก้อน
**ผู้ช่วยวีเออาร์:**
 ศิวกร ภูอุดม
 ณัฐพล มาลา
**ผู้ควบคุมการแข่งขัน:**
 วิสุทธิ์ พฤษปัญจะ
**ผู้ประเมินผู้ตัดสิน:**
 ณัฏฐ ศรีเสาวลักษณ์
**ผู้ประสานงานทั่วไป:**
 พิชชาพร สุวรรณกูฏ

## ชนะเลิศ

### รางวัลสำหรับทีมชนะเลิศ
* ถ้วยโทรฟีแชมเปียน
* เงินรางวัล 3,000,000 บาท

### รางวัลสำหรับทีมรองชนะเลิศ
* เงินรางวัล 1,000,000 บาท

## ดูเพิ่ม
* ไทยลีก ฤดูกาล 2567–68
* ไทยลีก 2 ฤดูกาล 2567–68
* ไทยลีก 3 ฤดูกาล 2567–68
* ช้าง เอฟเอคัพ 2567–68
* รีโว่ คัพ 2567–68
* บีจีซี เมืองไทยประกันภัย คัพ 2567–68

## อ้างอิง

## แหล่งข้อมูลอื่น
*เว็บไซต์อย่างเป็นทางการของไทยลีก

2568
ช
หมวดหมู่:การแข่งขันกีฬาในจังหวัดปทุมธานี
เทอร์กี!

***เทอร์กี*** (Turkey!) เป็นซีรีส์ออริจินัลอนิเมะทางโทรทัศน์ของญี่ปุ่นเกี่ยวกับโบว์ลิ่งและการเดินทางข้ามเวลา ซึ่งสร้างโดยสตูดิโอทัตสึโนโกะ โปรดักชั่นภายใต้ชื่อบัคเคนเรคคอร์ดและผลิตโดยโพนีแคนยอน โดยมีฉากในเมืองชิกูมะ จังหวัดนางาโนะ ออกออกอากาศตั้งแต่เดือนกรกฎาคมจนถึงเดือนกันยายน พ.ศ. 2568

## ตัวละคร
### ชมรมโบว์ลิ่งโรงเรียนมัธยมอิคโคคุคัง
;
:
;
:
;
:
;
:
;
:

### ครอบครัวโทคุระ
;
:
;
:
;
:
;
:
;
:

## การผลิตและการเปิดตัว
*เทอร์กี* กำกับโดยซูซูมุ คุโด และเขียนบทโดยนาโอมิ ฮิรุตะ โดยมี ไอริ ทาเกกาวะเป็นผู้ออกแบบตัวละคร ยูกิ ฮายาชิเป็นผู้แต่งเพลงประกอบ และโพนีแคนยอนเป็นผู้อำนวยเพลง ซีรีส์นี้ออกอากาศตั้งแต่วันที่ 9 กรกฎาคม จนถึงวันที่ 24 กันยายน พ.ศ. 2568 ทางรายการ  ของช่องนิปปงทีวีและช่องอื่น ๆ  เพลงเปิดของเรื่องคือ  ร้องโดยนักแสดงหลักทั้ง 5 คนภายใต้ชื่อ "ชมรมโบว์ลิ่งโรงเรียนมัธยมอิคโคคุกัง จังหวัดนากาโนะ" ขณะที่เพลงปิดของเรื่องคือ  ร้องโดย ตอนจบจะถูกแทนที่ด้วยเพลงแทรกในหลายตอน: ในตอนที่ 4 คือเพลง "Flashback" ร้องโดย Q.I.S. ในตอนที่ 6 คือเพลง "Sincerity Flower" ร้องโดย ไอระ ยูกิ ในตอนที่ 7 คือเพลง "Strike Freedom!" ร้องโดยอาซามิ ในตอนที่ 9 คือเพลง "Natsu no Sumika" ร้องโดยนางิ ยานางิ

### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นเกี่ยวกับการเดินทางข้ามเวลา
หมวดหมู่:อนิเมะและมังงะเกี่ยวกับโบว์ลิ่ง
หมวดหมู่:รายการโทรทัศน์ของนิปปงทีวี
หมวดหมู่:โพนีแคนยอน
หมวดหมู่:ยุคเซ็งโงกุในบันเทิงคดี
หมวดหมู่:ทัตสึโนโกะ โปรดักชั่น
หมวดหมู่:รายการโทรทัศน์ที่มีฉากในจังหวัดนางาโนะ
Fumonelix

***Fumonelix*** เป็นสกุลของหอยทากบนบกขนาดเล็กที่หายใจทางอากาศ ซึ่งอยู่ในวงศ์ Polygyridae.

## ชนิด
ชนิดในสกุล *Fumonelix* มีดังนี้:

**[[Fumonelix archeri]]* &ndash; Ocoee covert, Archer's toothed land snail
**[[Fumonelix cherohalaensis]]*
**[[Fumonelix christyi]]* &ndash; glossy covert
**[[Fumonelix jonesiana]]* &ndash; big-tooth covert, Jones' middle-toothed land snail
**[[Fumonelix langdoni]]*
**[[Fumonelix orestes]]* &ndash; engraved covert
**[[Fumonelix roanensis]]*
**[[Fumonelix wetherbyi]]* &ndash; clifty covert
**[[Fumonelix wheatleyi]]* &ndash; cinnamon covert

## อ้างอิง
โชดัน (ยศ)

หรือ **โชดัง** ซึ่งแปลตามตัวอักษรว่า "ระดับเริ่มต้น" เป็นระดับสายดำที่ต่ำที่สุดในศิลปะการต่อสู้ของญี่ปุ่น รวมทั้งในเกมโกะด้วย โดย *ดั้ง* ลำดับที่ 2 (2nd dan) จะสูงกว่า *โชดัง* แต่ตามธรรมเนียมแล้ว ดั้งลำดับที่ 1 จะเรียกว่า *โชดัง* ไม่ใช่ "อิจิดัง" เนื่องจากตัวอักษรญี่ปุ่น 初 (*โช* หรือออกเสียงอีกแบบว่า *ฮัตสึ*) มีความหมายว่า แรก ใหม่ หรือ เริ่มต้น

*โชดัง* มักถูกเรียกว่า "ดั้งลำดับที่หนึ่ง (first dan) " และเป็นส่วนหนึ่งของระบบการจัดลำดับระดับ *[[คิว]]*/*ดั้ง* ที่ใช้กันทั่วไปในศิลปะการต่อสู้สมัยใหม่ของญี่ปุ่น คำนี้สามารถใช้เรียกทั้ง "ระดับ" ที่บุคคลถืออยู่ และใช้เรียกตัวบุคคลได้เช่นกัน (เช่น สามารถพูดได้ทั้งว่า "เขาถือระดับโชดัง" และ "ฉันเป็นโชดังในศิลปะการต่อสู้อะไรบางอย่าง")

## อ้างอิง

หมวดหมู่:ชื่อและยศในศิลปะการต่อสู้ของญี่ปุ่น
วัดลาย (จังหวัดสุโขทัย)

**วัดลาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอคีรีมาศ จังหวัดสุโขทัย ที่ดินตั้งวัดเนื้อที่ 39 ไร่ 2 งาน 94 ตารางวา

วัดลาย แต่เดิมเป็นวัดร้างเก่าแก่ แต่เดิมชื่อ **วัดป่าเลย์ไลยก์** เพราะบุพการีสมัยก่อนเรียกกันต่อมาเช่นนั้นดังปรากฏหลักฐานที่น่าเชื่อเช่นนั้น ก็เพราะมีป่าต้นยางและป่าตาลสมัยก่อนเมื่อถึงคราวดอกไม้บานในฤดูแล้ง จะมีฝูงผึ้งมาจับที่ต้นยางทุก ๆ ปี สำหรับต้นตาลหรือป่าตาลเดิม ยังปรากฏอยู่ 2 ต้น อยู่ทางทิศเหนือของอุโบสถปัจจุบัน ต้นเก่าโค่นล้มไป แต่มีต้นใหม่เกิดขึ้นมาแทนที่

ตามหลักฐานโบราณวัตถุที่ปรากฏ คือ แท่นอุโบสถ แท่นเจดีย์เก่า และใบเสมา 2 ใบ แกะสลักลายเส้นลงบนแผ่นหิน อายุอิฐที่ฐานของอุโบสถก็เช่นเดียวกับอิฐที่ฐานอุโบสถและฐานเจดีย์เมืองเก่าสุโขทัย ตามประวัติระบุว่าสร้างเมื่อ พ.ศ. 1885 ต่อมาพระอุปัชฌาย์ต่วน ธมฺมปญฺโญ หรือหลวงปู่ต่วนวาจาสิทธิ์ เจ้าอาวาสรูปแรกของวัดลาย ได้เข้ามาบูรณะจนได้รับพระราชทานวิสุงคามสีมา เมื่อ 27 กันยายน พ.ศ. 2481

อาคารเสนาสนะประกอบด้วยศาลาการเปรียญกว้าง 8 เมตร ยาว 15.50 เมตร เป็นอาคารไม้กึ่งคอนกรีต สร้างเมื่อ พ.ศ. 2498 กุฏิกว้าง 4.50 เมตร ยาว 10.50 เมตร จำนวน 1 หลัง กุฏิกว้าง 7 เมตร ยาว 15 เมตร จำนวน 6 หลัง อุโบสถกว้าง 8.55 เมตร ยาว 15.50 เมตร สร้างเสร็จเมื่อ พ.ศ. 2480 วิหารกว้าง 10.50 เมตร ยาว 12.50 เมตร เป็นอาคารไม้เทพื้นด้วยคอนกรีต สร้างเสร็จเมื่อ พ.ศ. 2503 และได้บูรณะสร้างเป็นอาคารเทพื้นด้วยคอนกรีตขึ้นใหม่ สร้างเสร็จเมื่อ พ.ศ. 2561

## อ้างอิง

ลาย
หมวดหมู่:อำเภอคีรีมาศ
ศึกล้างเมืองมาร

**'ศึกล้างเมืองมาร**"  () 
ละครโทรทัศน์ฮ่องกงแนวกำลังภายในกึ่งแฟนตาซี ผลิตโดยช่องทีวีบี ในปีพ.ศ. 2527 (1984) นําแสดงโดย หลิวเต๋อหัว, อู๋ฉี่หัว และ จ้าว หย่าจือ  ตอนออกอากาศครั้งแรกในฮ่องกงได้รับความนิยมในระดับกลาง ๆ แต่กลับฮิตถล่มทลายในอินเดียและย่านชุมชนชาวจีนสหรัฐอเมริกา

## เรื่องย่อ

ฟู่ชิงหยุน (หลิวเต๋อหัว) และ มู่หยงไป๋ (อู๋ฉี่หัว) เป็นคนฝ่ายธรรมะ ปลอมตัวเข้าไปที่เมืองมาร และได้เจอกับ ถังฉี (เจ้าหย่าจือ) สุดท้ายฟู่ชิงหยุนถึงได้รู้ความจริงว่าที่แท้ตัวเองเป็นลูกของประมุขเมืองมาร

## นักแสดงบางส่วน
*หลิวเต๋อหัว รับบท ฟู่ชิงหยุน
*จ้าวหย่าจือ รับบท ถังฉี
*อู๋ฉี่หัว    รับบท  มู่หยงไป๋
*โจวซิ่วหลัน รับบท ฉู่เยียนหาน

## การคัดเลือกนักแสดงและผลตอบรับในฮ่องกง
ย้อนไปในช่วงต้นปีพ.ศ. 2526 (1983) ทางช่องทีวีบี  ได้มีการคัดเลือกนักแสดง ในบท เอี้ยก้วย กับ เซี่ยวเล่งนึ่ง 

ช่วงแรก ๆ ทางทีวีบี มีการพิจารณา จ้าวหย่าจือ ในบท เซี่ยวเล่งนึ่ง  โดยจะให้ประชันบทบาทกับ วังหมิงฉวน ในบท อึ้งย้ง (วัยกลางคน) 

แต่ต่อมา ทางทีวีบี ตัดชื่อออก (ด้วยเหตุผลบางประการ) และพิจารณาสองคน คือ หวงซิ่งซิ่ว กับ เฉินอวี้เลียน ในบท เซี่ยวเล่งนึ้ง แทน จนท้ายที่สุดมาได้คนหลัง และได้ โอวหยังเพ่ยซัน มารับบท อึ้งยังวัยกลางคน

ต้นปีพ.ศ. 2527 (1984) เนื่องจากผู้ชมทางบ้าน อยากรู้ว่าถ้า จ้าวหย่าจือ แสดงคู่กับ หลิวเต๋อหัว จะมีเคมีเข้ากันไหม ต่อมา ทางช่องทีวีบี เลยให้ทั้งสองคนลองมาเล่นคู่กันดูในเรื่อง ศึกล้างเมืองมาร ที่กำลังจะเปิดกล้อง

เมื่อออกอากาศ ผู้ชมทางบ้านและสื่อต่างมีความเห็นตรงกันว่า เคมีระหว่าง จ้าวหย่าจือ กับ หลิวเต็อหัว ทั้งคู่ดูเป็นพี่น้องกันมากกว่าคู่รัก ด้วยอายุที่ห่างกันมากพอสมควร ส่วนเรตติ้งในฮ่องกงของเรื่องนี้ได้รับความนิยมในระดับหนึ่ง แต่ไม่มากนัก (นับได้ว่าเป็นการโคจรมาเจอกันในบทพระ-นาง เป็นครั้งแรกและครั้งสุดท้ายของทั้งสองคน)

แต่ทว่าเมื่อนำไปออกอากาศในย่านชุมชนชาวจีนที่ สหรัฐอเมริกา กลับได้รับรางวัลยอดผู้ชมในระดับเหรียญเงิน และฮิตมากในอินเดีย

## รางวัลและความนิยมในบางประเทศ
*ชนะการออกอากาศได้รับรางวัลยอดผู้ชมระดับเหรียญเงิน ในย่านชุมชนชาวจีน สหรัฐอเมริกา เมื่อปีค.ศ. 1985
*ในช่วงปีค.ศ. 1997-1998 ละครชุดเรื่องนี้ได้นำไปออกอากาศในอินเดีย พากย์เป็นภาษาฮินดี ผ่านทางช่องยอดนิยม HomeTV และฮิตถล่มทลายในอินเดีย ตอนออกอากาศที่นั้น มีผู้ชมจำนวนหนึ่ง มีความเห็นว่า หน้าตาบางมุมของ หลิวเต๋อหัว มีส่วนคล้ายกับพระเอกอินเดียชื่อดัง ชาห์รุข ข่าน ทำให้ หลิวเต๋อหัว เป็นที่พูดถึงของผู้ชมชาวอินเดีย อยู่พักใหญ่

## ออกอากาศในไทย
ออกอากาศครั้งแรก ในปีพ.ศ. 2528 ทาง ช่อง 7 เวลา 22.00-22.30 ทุกวันเว้นวันศุกร์

## อ้างอิง



## แหล่งข้อมูลอื่น
* ศึกล้างเมืองมาร
หมวดหมู่:ละครโทรทัศน์แนวกำลังภายในฮ่องกง
หมวดหมู่:ละครโทรทัศน์ฮ่องกงในปี พ.ศ. 2527
หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 7
หมวดหมู่:ละครโทรทัศน์ช่องทีวีบี
ดานิเอล โนโบอา

**ดานิเอล รอย กิลคริสต์ โนโบอา อาซิน** (; ; เกิด30 พฤศจิกายน ค.ศ. 1987) เป็นนักการเมืองและนักธุรกิจชาวเอกวาดอร์ ปัจจุบันดำรงตำแหน่งประธานาธิบดีเอกวาดอร์คนที่ 48 นับตั้งแต่ ค.ศ. 2023 เขารับตำแหน่งครั้งแรกเมื่ออายุ 35 ปี ทำให้เป็นประธานาธิบดีที่อายุน้อยที่สุดเป็นอันดับสองในประวัติศาสตร์ของประเทศ รองจากฆวน โฆเซ ฟลอเรส และเป็นประธานาธิบดีที่อายุน้อยที่สุดที่ได้รับเลือกตั้ง

โนโบอาเป็นสมาชิกสภาแห่งชาติเอกวาดอร์ตั้งแต่ ค.ศ. 2021 จนถึง 2023 เมื่อสภาถูกยุบตามกลไกทางรัฐธรรมนูญที่เรียกว่า *[[มูเอร์เต กรูซาดา]]* ซึ่งประธานาธิบดีกิเยร์โม ลัสโซประกาศใช้ ก่อนเข้าสู่การเมือง โนโบอาเคยดำรงตำแหน่งในโนโบอา คอร์ปอเรชันหลายตำแหน่ง ซึ่งเป็นธุรกิจส่งออกที่ก่อตั้งโดยอัลบาโร โนโบอา บิดาของเขาผู้เป็นมหาเศรษฐีที่เคยลงสมัครรับเลือกตั้งเป็นประธานาธิบดีเอกวาดอร์ถึงห้าครั้งแต่ไม่ประสบความสำเร็จ เขาได้รับการกล่าวขานอย่างกว้างขวางว่าเป็นทายาทของบริษัทและทรัพย์สินของบิดา

ในเดือนพฤษภาคม ค.ศ. 2023 โนโบอาประกาศลงสมัครรับเลือกตั้งประธานาธิบดีในการเลือกตั้งฉับพลัน 2023 โดยลงสมัครในนามพรรคอักซิโอนเดโมกราติกานาซิโอนัล เขาผ่านเข้ารอบสองในเดือนตุลาคม โดยต้องเผชิญหน้ากับลุยซา กอนซาเลซ ซึ่งหลายคนตีความว่าเป็นการพลิกล็อกเนื่องจากคะแนนนิยมต่ำของเขาในช่วงก่อนการเลือกตั้ง โนโบอาได้รับคะแนนเสียงเกือบ 52% ในรอบสอง เอาชนะกอนซาเลซเมื่อวันที่ 15 ตุลาคม ค.ศ. 2023 เขาได้รับเลือกให้ดำรงตำแหน่งครบวาระสี่ปีอีกครั้งในรอบสองของการเลือกตั้งประธานาธิบดี ค.ศ. 2025 โดยเอาชนะกอนซาเลซอีกครั้งด้วยคะแนนเสียงที่มากขึ้น

ผู้สนับสนุนบอกว่าแนวทางของเขาช่วยต่อสู้กับอาชญากรรมได้ ส่วนนักวิจารณ์มองโนโบอาเป็นผู้รวมอำนาจคนเดียว กล่าวหาเขาว่าละเมิดสิทธิมนุษยชน รวมอำนาจไว้ที่ส่วนกลาง และบ่อนทำลายเสรีภาพสื่อ

## หมายเหตุ

## อ้างอิง

## แหล่งข้อมูลอื่น

*  
* Biography by CIDOB 

หมวดหมู่:ตระกูลโนโบอา
หมวดหมู่:ผู้ลงสมัครรับเลือกตั้งประธานาธิบดีเอกวาดอร์
หมวดหมู่:นักธุรกิจชาวเอกวาดอร์
หมวดหมู่:ศิษย์จากมหาวิทยาลัยจอร์จ วอชิงตัน
หมวดหมู่:ศิษย์จากมหาวิทยาลัยฮาร์วาร์ด
หมวดหมู่:บุคคลจากจังหวัดซันตาเอเลนา
หมวดหมู่:นักการเมืองจากกัวยากิล
หมวดหมู่:ประธานาธิบดีเอกวาดอร์
อเมริกา: เดอะสตอรีออฟอัส

***อเมริกา: เดอะสตอรีออฟอัส*** () เป็นมินิซีรีส์สารคดีโทรทัศน์ความยาว 9 ชั่วโมง จำนวน 12 ตอน ซึ่งออกอากาศครั้งแรกเมื่อวันที่ 25 เมษายน ค.ศ. 2010 ทางช่องฮิสทรี ผลิดโดยนูโทเปีย สารคดีนี้นำเสนอประวัติศาสตร์สหรัฐอเมริกามากกว่า 400 ปี (โดยเน้นถึงการสร้างสรรค์เทคโนโลยีใหม่ของสหรัฐอเมริกามีผลกระทบต่อประวัติศาสตร์ของประเทศและโดยนัยต่อโลกอย่างไร) ครอบคลุมช่วงเวลานับตั้งแต่การตั้งถิ่นฐานในเจมส์ทาวน์ของชาวอังกฤษที่ประสบความสำเร็จโดยเริ่มต้นใน ค.ศ. 1607 จนถึงปัจจุบัน บรรยายโดยเลียฟ ชไรเบอร์ (แดนนี เวบบ์ สำหรับเวอร์ชันต่างประเทศ) ซีรีส์นี้สร้างเหตุการณ์ทางประวัติศาสตร์มากมายโดยใช้นักแสดงที่แต่งกายในสไตล์ของยุคนั้นและสเปเชียลเอฟเฟกต์ที่สร้างจากคอมพิวเตอร์ แม้มินิซีรีส์นี้ได้รับกระแสวิจารณ์ผสมจากนักวิจารณ์ แต่มินิซีรีส์สามารถดึงดูดผู้ชมได้มากที่สุดเมื่อเทียบกับรายการพิเศษที่ออกอากาศทางช่องจนถึงปัจจุบัน

## รายชื่อตอน

## อ้างอิง

## แหล่งข้อมูลอื่น
* 
* "Obama Introduces 'America The Story Of Us'"
* "'America: The Story of Us' breaks ratings records" , Cinema Blend
* Emmy Nominations

หมวดหมู่:รายการโทรทัศน์ช่องฮิสทรี
ภาพเหมือนของแฟรงคลิน ดี. โรเซอเวลต์ที่ยังไม่เสร็จ

**ภาพเหมือนของแฟรงคลิน ดี. โรเซอเวลต์ที่ยังไม่เสร็จ** () เป็นภาพสีน้ำของแฟรงคลิน ดี. โรเซอเวลต์ ประธานาธิบดีสหรัฐอเมริกา โดยเอลิซาเบธ ชูมาทอฟฟ์ ชูมาทอฟฟ์ได้รับมอบหมายให้วาดภาพเหมือนของโรเซอเวลต์ และเริ่มวาดภาพในราวเที่ยงวันของวันที่ 12 เมษายน ค.ศ. 1945 ขณะกำลังนั่งวาดภาพ โรเซอเวลต์บ่นว่าปวดหัวและล้มลง ประธานาธิบดีซึ่งมีอาการเลือดออกในสมองถึงแก่อสัญกรรมในวันเดียวกัน

ชูมาทอฟฟ์ไม่เคยวาดภาพเหมือนนี้ให้เสร็จ แต่ต่อมาเธอได้วาดภาพใหม่ที่แทบจะเหมือนกันทุกประการโดยอาศัยความทรงจำ ภาพเหมือนที่วาดไม่เสร็จนี้ถูกแขวนไว้ที่บ้านพักของโรเซอเวลต์ ซึ่งก็คือลิตเทิลไวท์เฮาส์ ในเมืองวอร์มสปริงส์ รัฐจอร์เจีย โดยมีภาพเหมือนที่วาดเสร็จแล้ววางอยู่ข้าง ๆ

## ประวัติ
ใน ค.ศ. 1943 ชูมาทอฟฟ์ได้รับคำบอกเล่าจากลูซี เมอร์เซอร์ รัทเทอร์เฟิร์ด เพื่อนและลูกค้าของเธอ ซึ่งเป็นภรรยาลับของประธานาธิบดีด้วยว่า:

รัทเทอร์เฟิร์ดจะดำเนินการจัดเตรียมต่อไป โดยชูมาทอฟฟ์ตกลงที่จะเข้าร่วมเป็นเวลาสองวันภายในเวลาสองสัปดาห์ เธอกล่าวถึงข้อตกลงดังกล่าวว่า "ฉันติดอยู่กับสิ่งที่ฉันไม่ได้ปรารถนาหรือวางแผนไว้" เธอกล่าวต่ออีกว่าไม่สามารถปฏิเสธเกียรติที่ได้รับเลือกให้เป็นคณะกรรมาธิการประธานาธิบดีได้

## การวาดภาพ
thumb|ภาพถ่ายสุดท้ายของแฟรงคลิน ดี. โรเซอเวลต์ ถ่ายโดยนิโคลัส ร็อบบินส์ที่ลิตเทิลไวท์เฮาส์ในวอร์มสปริงส์ เมื่อวันที่ 11 เมษายน ค.ศ. 1945 โรเซอเวลต์ถึงแก่อสัญกรรมในวันถัดมา
เอลิซาเบธ ชูมาทอฟฟ์เริ่มทำงานวาดภาพเหมือนประธานาธิบดีเมื่อช่วงเที่ยงของวันที่ 12 เมษายน ค.ศ. 1945 ขณะที่โรเซอเวลต์กำลังรับประทานอาหารกลางวันอยู่ โรเซอเวลต์ก็พูดว่า "ผมปวดหัวหนักมาก" จากนั้นเขาก็ทรุดตัวไปข้างหน้าบนเก้าอี้ในอาการหมดสติ และถูกหามเข้าไปในห้องนอน ดร. โฮเวิร์ด บรูนน์ แพทย์โรคหัวใจที่ดูแลประธานาธิบดี วินิจฉัยว่าประธานาธิบดีมีเลือดออกในสมองอย่างรุนแรง โรเซอเวลต์ไม่รู้สึกตัวอีกเลยและถึงแก่อสัญกรรมในเวลา 15.35 น. ของวันนั้น ชูมาทอฟฟ์ไม่เคยวาดภาพเหมือนให้เสร็จ

ภาพเหมือนที่ยังวาดไม่เสร็จนี้ถูกแขวนไว้ที่สถานพักผ่อนเพื่อสุขภาพและพักผ่อนของโรเซอเวลต์ในเมืองวอร์มสปริงส์ รัฐจอร์เจีย ซึ่งรู้จักกันในชื่อว่าลิตเติลไวท์เฮาส์

ต่อมา ชูมาทอฟฟ์ตัดสินใจวาดภาพเหมือนนี้ให้เสร็จเพื่อรำลึกถึงโรเซอเวลต์ เธอสร้างภาพวาดใหม่ตามความทรงจำ ข้อแตกต่างประการหนึ่งก็คือเนคไทที่เป็นสีแดงในต้นฉบับจะเป็นสีน้ำเงินในภาพวาดที่เสร็จแล้ว ด้านอื่น ๆ ทั้งหมดจะเหมือนกันโดยสิ้นเชิง ภาพเหมือนที่ทำเสร็จแล้วจัดแสดงอยู่ที่นิทรรศการมรดกข้าง ๆ ภาพต้นฉบับที่อุทยานประวัติศาสตร์ลิตเทิลไวท์เฮาส์ในเมืองวอร์มสปริงส์

## อ้างอิง

หมวดหมู่:ภาพวาดใน ค.ศ. 1945
หมวดหมู่:แฟรงคลิน ดี. โรเซอเวลต์
ออร์ลันโดฟูริโอสโซ

***ออร์ลันโดฟูริโอสโซ*** (; "ความคลุ้มคลั่งของออร์ลันโด") เป็นบทกวีมหากาพย์ภาษาอิตาลีซึ่งเขียนโดยลูโดวีโก อริโอสโต (ค.ศ. 1474–1533) แต่งขึ้นระหว่าง ค.ศ. 1506–1532 และตีพิมพ์ครั้งแรกใน ค.ศ. 1516 ก่อนจะเผยแพร่ฉบับสมบูรณ์ใน ค.ศ. 1532 *ออร์ลันโดฟูริโอสโซ* เป็นตอนต่อของ *[[ออร์ลันโดอินนาโมราโต]]* (*Orlando innamorato*; "ออร์ลันโดในห้วงรัก") มหากาพย์ที่ยังไม่สมบูรณ์ของมัตเตโอ มารีอา โบยาร์โด กวีสมัยฟื้นฟูศิลปวิทยาในอิตาลี ฉากหลังทางประวัติศาสตร์และตัวละครในมหากาพย์เรื่องนี้มีลักษณะบางอย่างร่วมกับ *[[เพลงแห่งรอล็อง]]* เพลงขับวีรกรรมภาษาฝรั่งเศสเก่าสมัยคริสต์ศตวรรษที่ 11 ที่เล่าถึงการตายของรอล็อง มหากาพย์เรื่องนี้ยังเป็นบทร้อยกรองวีรคติอัศวิน ซึ่งมีรากฐานมาจากธรรมเนียมที่เริ่มต้นในช่วงปลายสมัยกลาง และยังคงได้รับความนิยมต่อเนื่องในคริสต์ศตวรรษที่ 16 เรื่อยไปจนถึงคริสต์ศตวรรษที่ 17

ออร์ลันโดเป็นอัศวินชาวคริสต์ที่รู้จักในภาษาฝรั่งเศสและภาษาอังกฤษว่ารอล็อง เรื่องราวใน *ออร์ลันโดฟูริโอสโซ* เกิดขึ้นท่ามกลางฉากหลังของสงครามระหว่างอัศวินชาวคริสต์ของชาร์เลอมาญกับกองทัพซาราเซ็นที่บุกรุกยุโรปและกำลังพยายามโค่นล้มจักรวรรดิคริสเตียน มหากาพย์เรื่องนี้เกี่ยวข้องกับอัศวินและสตรี สงครามและความรัก และอุดมคติของความเป็นอัศวิน ทั้งยังผสานความเป็นจริงกับจินตนิมิต และเรื่องชวนหัวกับโศกนาฏกรรม ฉากในเรื่องมีทั้งทั่วโลกไปจนถึงการเดินทางไปยังดวงจันทร์ กลุ่มตัวละครจำนวนมากประกอบด้วยคริสตชนและซาราเซ็น นักรบ ผู้วิเศษและสัตว์วิเศษต่าง ๆ ซึ่งรวมถึงสัตว์ประหลาดทะเลขนาดมหึมาที่เรียกว่าออร์ค และม้ามีปีกที่เรียกว่าฮิปโปกริฟฟ์ แก่นเรื่องของมหากาพย์เรื่องนี้ถูกร้อยเรียงเข้าด้วยกันในโครงสร้างแบบตอนที่ซับซ้อน แต่แก่นเรื่องที่สำคัญที่สุดคือสงครามระหว่างคริสตชนกับพวกนอกศาสนา ความรักที่ไม่สมหวังของออร์ลันโดที่มีต่อเจ้าหญิงนอกศาสนาอันเจลิกาที่ทำให้เขาเสียสติ และความรักระหว่างนักรบหญิงชาวคริสต์บราดามันเตกับอัศวินซาราเซ็นรุจเจโร ซึ่งเชื่อกันว่าเป็นบรรพบุรุษของตระกูลเอสเตแห่งแฟร์รารา ผู้อุปถัมภ์ของอริโอสโต

*ออร์ลันโดฟูริโอสโซ* แบ่งออกเป็น 46 บรรพ แต่ละบรรพประกอบด้วยบทแปดบรรทัดในฉันทลักษณ์แบบบทแปดบาทสัมผัส (*ottava rima*) และแผนสัมผัสแบบ abababcc บทแปดบาทสัมผัสถูกใช้ในมหากาพย์วีรคติของอิตาลีก่อนหน้าอย่าง *[[มอร์กันเต|Morgante]]* ของลุยจี ปุลชี และ *Orlando innamorato* ของโบยาร์โด มหากาพย์เรื่องนี้มีความยาวทั้งสิ้น 38,736 บาท ถือเป็นหนึ่งในบทกวีที่ยาวที่สุดของวรรณกรรมยุโรป

## อ้างอิง

## แหล่งข้อมูลอื่น

* ออร์ลันโดฟูริโอสโซ ที่โครงการกูเทินแบร์ค (ภาษาอิตาลี)
* ออร์ลันโดฟูริโอสโซ ที่โครงการกูเทินแบร์ค (ภาษาอังกฤษ)

หมวดหมู่:มหากาพย์
หมวดหมู่:นิยายวีรคติอัศวิน
หมวดหมู่:วรรณกรรมภาษาอิตาลี
หมวดหมู่:วรรณกรรมสมัยกลาง
เดอะคอฟฟินออฟแอนดีแอนด์เลย์เลย์

***เดอะคอฟฟินออฟแอนดีแอนด์เลย์เลย์*** (,  ) เป็นเกมผจญภัยสยองขวัญจิตวิทยาที่พัฒนาโดยเนมเลย์ (Nemlei) และเผยแพร่โดยกิทไนน์สตูดิโอ (Kit9 Studio) บนไมโครซอฟต์วินโดวส์ เกมเริ่มจากการวางจำหน่ายเดโมบนอิท.ไอโอและขยายและวางจำหน่ายบนสตีมในเวลาต่อมาในสถานะระหว่างการพัฒนา เวอร์ชันเกมระหว่างการพัฒนาของสตีมจำหน่ายเมื่อ 13 ตุลาตม 2023 ปัจจุบันเวอร์ชันเกมเมื่อเมษายน 2025 มี 3 จาก 4 ตอนที่วางแผนไว้ เนื้อเรื่องกล่าวถึงพี่น้อง แอนดรูว์และแอชลีย์ เกรฟส์ (Graves) ที่พบว่าตัวเองอยู่ในความสัมพันธ์การพึ่งพาอาศัยกันซึ่งกันและกันโดยพวกเขาร่วมกันกระทำความผิดต่าง ๆ ในขณะที่พยายามเอาชีวิตรอดในโลกดิสโทเปีย

## ระบบเกม
*เดอะคอฟฟินออฟแอนดีแอนด์เลย์เลย์*เป็นเกมผจญภัยที่นำเสนอมุมมองบนลงล่างซึ่งผู้เล่นเล่นเป็นตัวละครหลักพี่น้อง แอนดรูว์และแอชลีย์ เกรฟส์ คอยสำรวจสิ่งรอบข้างและไขปริศนาเพื่อเดินเรื่องต่อไป บางครั้งผู้เล่นจะถูกขอให้ทำการเลือกซึ่งอาจเปลี่ยนทิศทางของเนื้อเรื่องของเกมได้ และปลดล็อกตอนจบใดตอนจบหนึ่งจากหลายฉากจบ

## อ้างอิง

## แหล่งข้อมูลอื่น
* 
* 
* 

หมวดหมู่:วิดีโอเกมที่กำลังมา
หมวดหมู่:เกมผจญภัย
หมวดหมู่:สุขนาฏกรรมมืด
หมวดหมู่:วิดีโอเกมดิสโทเปีย
หมวดหมู่:วิดีโอเกมระหว่างการพัฒนา
หมวดหมู่:บันเทิงคดีเกี่ยวกับการร่วมประเวณีกับญาติสนิท
หมวดหมู่:บันเทิงคดีเกี่ยวกับมาตุฆาต
หมวดหมู่:บันเทิงคดีเกี่ยวกับปิตุฆาต
หมวดหมู่:เกมอินดี
หมวดหมู่:เกมสยองขวัญจิตวิยา
หมวดหมู่:วิดีโอเกมโรแมนซ์
หมวดหมู่:เกมอาร์พีจีเมกเกอร์
หมวดหมู่:วิดีโอเกมที่มีตัวเอกเป็นผู้หญิง
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมเกี่ยวกับการกินพวกเดียวกันเอง
หมวดหมู่:วิดีโอเกมเกี่ยวกับลัทธิบูชา
หมวดหมู่:วิดีโอเกมเกี่ยวกับครอบครัว
หมวดหมู่:วิดีโอเกมเกี่ยวกับพี่น้อง
หมวดหมู่:เกมวินโดวส์
หมวดหมู่:วิดีโอเกมเกี่ยวกับอาชญากรรม
หมวดหมู่:วิดีโอเกมเกี่ยวกับฆาตกรรม
ตำบลรอบเวียง

**ตำบลรอบเวียง** เป็นตำบลหนึ่งของอำเภอเมืองเชียงราย จังหวัดเชียงราย ในปี พ.ศ. 2548 มีจำนวนประชากร 47,992 คน ตำบลนี้มี 7 หมู่บ้าน

## อ้างอิง

หมวดหมู่:ตำบลในจังหวัดเชียงราย
ขบวนการ 4บี

**4บี** () หรือ "**สี่ไม่**" () เป็นขบวนการสตรีนิยมสายถอนรากถอนโคน (radical feminist) ที่มีต้นกำเนิดในประเทศเกาหลีใต้ ชื่อขบวนการมาจากเสาหลัก 4 ประการที่ทั้งหมดขึ้นต้นด้วยคำว่า  () ในภาษาเกาหลีที่แปลคร่าว ๆ ว่า "ไม่" ผู้สนับสนุนไม่คบผู้ชาย ไม่แต่งงานกับผู้ชาย ไม่มีเพศสัมพันธ์กับผู้ชาย และไม่มีลูกกับผู้ชาย ขบวนการนี้ปรากฏตัวในช่วง ค.ศ. 2017 ถึง 2019 บนทวิตเตอร์ และเว็บไซต์ WOMAD จากนั้นจึงขยายไปยังนานาชาติ

ขบวนการนีิ้จัดเป็นพวกชายขอบ (fringe) ในเกาหลีใต้ และมีรายงานว่ากลุ่มนี้เสื่อมความนิยมในที่นั่น โดยในเกาหลีใต้ สมาชิกบางส่วน โดยเฉพาะผู้ที่เกี่ยวข้องกับกลุ่ม WOMAD ซึ่งดูเหมือนจะเกลียดชังผู้ชาย ถูกอธิบายว่าเป็นคนเกลียดกลัวคนข้ามเพศและเกลียดกลัวคนรักร่วมเพศต่อผู้ชายที่เป็นเกย์

## ความเชื่อ
เสาหลักทั้งสี่ของขบวนการ 4บีมีดังนี้:

* ไม่มีเพศสัมพันธ์กับผู้ชาย (),
* ไม่ให้กำเนิด (),
* ไม่เดทกับผู้ชาย () และ
* ไม่แต่งงานกับผู้ชาย ()

## คำตอบรับ
ขบวนการ 4บีจัดเป็นพวกชายขอบในเกาหลีใต้ โดย Ju Hui Judy Han จาก UCLA โต้แย้งว่า "นักสตรีนิยมชาวเกาหลีใต้ส่วนใหญ่ไม่ยึดถือสิ่งนี้" และ "4บีไม่ใช่ตัวแทนของการเมืองสตรีนิยมเกาหลี" หญิงสาวคนหนึ่งให้สัมภาษณ์และแสดงความไม่พอใจต่อการนำการเคลื่อนไหวดังกล่าวไปใช้ในโลกตะวันตก โดยอ้างว่าเงื่อนไขของขบวนการในเกาหลีใต้แตกต่างจากในตะวันตกอย่างมาก ในระดับนานาชาติ มีการใช้แฮชแท็กและโพสต์บนโซเชียลมีเดียต่าง ๆ เพื่อแสดงการสนับสนุนขบวนการนี้

## อ้างอิง

หมวดหมู่:สตรีนิยมในประเทศเกาหลีใต้
หมวดหมู่:ขบวนการและแนวคิดสตรีนิยม
หมวดหมู่:การเคลื่อนไหวในอินเทอร์เน็ต
หมวดหมู่:สตรีนิยมสายถอนรากถอนโคน

หมวดหมู่:แนวคิดต่อต้านการเกิด
หมวดหมู่:หัวข้อสตรีนิยมและคนข้ามเพศ
หมวดหมู่:การกดขี่ต่อกลุ่มบุคคลที่มีความหลากหลายทางเพศในประเทศเกาหลีใต้
หมวดหมู่:การงดเว้นการมีเพศสัมพันธ์
หมวดหมู่:การไม่มีบุตรโดยสมัครใจ
ฮิโรชิ นากะ

**ฮิโรชิ นากะ** (, เกิด 19 พฤศจิกายน 1960) มีชื่อจริงว่า **ฮิโรอากิ นากามุระ** (中村 博昭) เป็นนักพากย์และนักแสดงชาวญี่ปุ่น เกิดที่เมืองเบ็ปปุ จังหวัดโออิตะ สังกัดเค็นโพรดักชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2503
หมวดหมู่:บุคคลจากจังหวัดโออิตะ
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
เมงูมิ นากาจิมะ

**เมงูมิ นากาจิมะ** (, เกิด 5 มิถุนายน 1989) เป็นนักพากย์และนักร้องชาวญี่ปุ่น เกิดที่เมืองมิโตะ จังหวัดอิบารากิ สังกัดสโตรโบมิวสิก และสเตย์ลัก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2532
หมวดหมู่:นักร้องเพลงประกอบอนิเมะ
หมวดหมู่:นักร้องป็อปหญิงญี่ปุ่น
หมวดหมู่:นักพากย์หญิงชาวญี่ปุ่น
หมวดหมู่:Webarchive template wayback links
โยชิมิตสึ ชิโมยามะ

**โยชิมิตสึ ชิโมยามะ** (, เกิด 6 พฤษภาคม 1976) เป็นนักพากย์และผู้บรรยายชาวญี่ปุ่น เกิดที่เมืองโยโกฮามะ จังหวัดคานางาวะ ไม่ได้สังกัดค่ายใด

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2519
หมวดหมู่:บุคคลจากโยโกฮามะ
หมวดหมู่:นักพากย์ชายชาวญี่ปุ่น
อัตสึชิ มิยาอูจิ

**อัตสึชิ มิยาอุจิ** (, เกิด 8 กรกฎาคม 1969) เป็นนักแสดงและนักพากย์ชาวญี่ปุ่น เกิดที่จังหวัดไซตามะ สังกัดมิกิโพรดักชัน และโรงละครยาโซไก

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2512
หมวดหมู่:บุคคลจากจังหวัดไซตามะ
หมวดหมู่:นักพากย์ชายชาวญี่ปุ่น
หมวดหมู่:นักแสดงชายชาวญี่ปุ่น
จิโยะ โทมารุ

**จิโยะ โทมารุ** (, เกิด 28 กันยายน 1991) เป็นนักพากย์หญิวชาวญี่ปุ่น เกิดที่จังหวัดไซตามะ  ไม่สังกัดค่ายใด

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2534
หมวดหมู่:บุคคลจากจังหวัดไซตามะ
หมวดหมู่:นักพากย์หญิงชาวญี่ปุ่น
เอมานูเอล อันดราเด

**เอมานูเอล อาเลฆันโดร อันดราเด โกลเมนาเรส** (; 11 กันยายน ค.ศ. 1996 – ) เป็นนักกีฬาขี่ม้ากระโดดข้ามเครื่องกีดขวางโอลิมปิกชาวเวเนซุเอลา

## ผลงาน
เขาเข้าแข่งโอลิมปิกฤดูร้อน 2016 ที่รีโอเดจาเนโร ซึ่งจบการแข่งประเภทบุคคลได้ในอันดับที่ 61 โดยเสีย 13 คะแนนในรอบคัดเลือกรอบแรก

อันดราเดเข้าแข่งในรายการเวิลด์อีเควสเทรียนเกมส์ 2014 โดยเขาได้อันดับที่ 19 ในประเภททีม และอันดับที่ 70 ในการแข่งกระโดดข้ามเครื่องกีดขวางประเภทบุคคล นอกจากนี้ เขายังได้เข้าร่วมการแข่งกีฬาระดับภูมิภาคหลายรายการ รวมถึงแพนอเมริกันเกมส์ 2015

## ชีวิตส่วนตัว
อาเลฆันโดร อันดราเด พ่อของอันดราเด ซึ่งถูกตัดสินว่ามีความผิดฐานลักทรัพย์และฟอกเงิน ได้ขโมยเงินหลายร้อยล้านดอลลาร์จากประเทศเวเนซุเอลาบ้านเกิดของเขา ก่อนจะถูกเอฟบีไอบุกเข้าตรวจค้น และทำให้สมาชิกในครอบครัวอันดราเด รวมถึงเอมานูเอล "สิ้นเนื้อประดาตัวและยากไร้ พอ ๆ กับประเทศที่พวกเขาได้ยักยอกทรัพย์มาแล้วจากไป" โดยม้าของอันดราเดถูกเอฟบีไอยึดทั้งหมดใน ค.ศ. 2018 เนื่องจากพ่อของเขาซื้อม้าเหล่านี้มาด้วยเงินสินบน

และใน ค.ศ. 2018 เขาได้เปิดเผยอัตลักษณ์ทางเพศของตนผ่านโพสต์อินสตาแกรม

## อ้างอิง

หมวดหมู่:นักกีฬาขี่ม้าชายชาวเวเนซุเอลา
หมวดหมู่:นักกีฬาขี่ม้าในโอลิมปิกฤดูร้อน 2016
หมวดหมู่:ชายรักร่วมเพศชาวเวเนซุเอลา
หมวดหมู่:นักกีฬาชาวเวเนซุเอลาที่มีความหลากหลายทางเพศ
หมวดหมู่:นักกีฬาชายรักร่วมเพศ
หมวดหมู่:นักกีฬาขี่ม้าที่มีความหลากหลายทางเพศ